जाँता या हस्तचक्की या चक्की पत्थर से बनल एक प्रकार के चक्की ह, जवन दुगो गोल (वृताकार) पत्थर के एक दूसरा के ऊपर रख के बनल होखेला, नीचे वाली पत्थर के केंद्र बिंदु पर एगो डंडा लगावल होखेला। ऊपर वाली पत्थर पर केंद्र में एगो छेद होखेला जेसे होके नीचे वाली पत्थर पर लागल डंडा बाहर आइल रहेला। ऊपर वाली पत्थर के केंद्र के छेद से तनिक साइड में एगो दूसर छेद होखेला, जहाँ से अनाज के जाँता में डालल जाला। ऊपर वाली पत्थर पर किनारे के तरफ एगो डंडा लागल रहेला, जे के पकड़ के ऊपर वाली पत्थर के घुमावल जाला।